**OŠ DOB**

Šolska ulica 7

1233 Dob

Dob, 28. 1. 2025

**Spoštovani starši!**

**Na naši šoli želimo čim več otrokom omogočiti hojo v šolo. Na ta način želimo poskrbeti za njihovo zdravje in zavarovati okolico šole pred negativnimi vplivi avtomobilskega prometa. Da bi vam prihranili skrbi, za najmlajše šolarje organiziramo spremljano hojo v šolo s Pešbusom. S tem sporočilom vas vabimo, da v izvajanje programa vključite tudi vašega otroka in vas povabimo, da se nam lahko kot spremljevalci lahko pridružite tudi vi.**

**Otroci, ki v šolo pridejo aktivno, to je peš, imajo s tem priložnost, da vsak dan storijo nekaj dobrega zase in za svoje okolje.** Aktivna pot v šolo je naložba za prihodnost, pomembna za zdravje in dobro počutje otrok, prispeva k razvoju njihove samostojnosti in socialnih veščin ter omogoča otrokom praktično učenje veščin za udeležbo v prometu. Starši, ki omogočajo otrokom aktivno pot v šolo, jim s tem dajo priložnost za več vsakodnevnega gibanja in druženja z vrstniki. Po presoji učiteljev zato ti otroci lažje sledijo pouku, so pa tudi dokazano v boljši fizični in duševni kondiciji kot tisti, ki se vozijo.

V Sloveniji nam gosta mreža osnovnih šol omogoča, da bi lahko veliko otrok od samega začetka šolanja hodilo v šolo peš. Tudi zaradi tega je organizirano spremljanje mlajših otrok v šolo po vnaprej začrtanih poteh, poznano pod imenom Pešbus, vedno bolj priljubljeno. Od leta 2016 je Pešbus izvedlo že več kot 140 slovenskih šol, vedno več šol pa si s pomočjo občin in prostovoljcev prizadeva, da bi Pešbus spremljal otroke v šolo redno, vsak dan ali vsaj enkrat na teden.

Program **Aktivno v šolo in zdravo mesto** nam omogoča, da Pešbus izvedemo tudi na naši šoli.

**Akcijo bomo predvidoma izvajali enkrat na teden ob ponedeljkih, od 31. marca 2025 naprej.**

**Glede na prijave bomo pripravili 'vozni red' in 'progo' oziroma več prog Pešbusa.** O podrobnostih bomo nato obvestili starše prijavljenih otrok.

Seveda pa za izvedbo akcije potrebujemo tudi vašo pomoč, **spoštovani starši!** Vse, ki ste zainteresirani, da bi pomagali pri izvajanju Pešbusa in tako pokazali svojim otrokom, da res ne potrebujemo avtomobila na vsakem koraku in da nam je mar za naše zdravje in okolje, vabimo, da se nam pridružite in postanete spremljevalci Pešbusa. Glede na vašo razpoložljivosti in želje, vas bomo razporedili na program voženj in vas o vsem pravočasno obvestili. V akciji lahko sodelujejo tudi babice in dedki, tete, strici, varuške …

**Za vključitev vašega otroka v aktivnost Pešbus izpolnite priloženo prijavnico (prijava otroka). Prosimo, če nam sporočite tudi vaš interes za spremljanje Pešbusa.** **Prijavnice oddajte razredničarki do petka, 14. februarja 2025.**

Več o programu Aktivno v šolo in zdravo mesto in akciji Pešbus si lahko preberete na spletni strani aktivnovsolo.si, z vprašanji pa se lahko obrnete na e-naslov barbara.vidmar@os-dob.si.

Lep pozdrav,

koordinatorica na šoli: ravnateljica:

Barbara Vidmar Bojana Rutar

**Prijava otroka na Pešbus**

Pešbus ima določene postaje in vozni red, vodi ga spremljevalec in deluje podobno kot pravi šolski avtobus, le da se ne premika na kolesih, temveč z nogami. Otroci se v varnem okolju privajajo na udeležbo v prometu in so tako pozneje pripravljeni na samostojno pot **v šolo**. Za dobro delovanje Pešbusa je potrebno zanesljivo partnerstvo med spremljevalci, starši in otroki.

Na **OŠ Dob** bomo izvajali akcijo Pešbus **ob ponedeljkih, od 31. marca 2025 dalje** – enkrat na teden. Vozni red bo dokončno oblikovan glede na prijave. Starši, ki boste otroke prijavili na Pešbus, boste pravočasno seznanjeni o podrobnostih. Dogovorili se bomo tudi o tem, ob katerih dnevih bo vaš otrok uporabljal Pešbus.

Od prijave lahko kadarkoli odstopite pisno ali s sporočilom na elektronsko pošto izvajalca: *barbara.vidmar@os-dob.si**.*

Svojega otroka: , iz . razreda prijavljam na Pešbus.

DA / NE (obkroži) Podpis:

**KONTAKTNI PODATKI** (če ste obkrožili DA; podatki bodo uporabljeni le za organizacijo Pešbusa)

Ime in priimek starša:

Predvidena proga (obkroži): Podrečje–OŠ Dob Kurja vas–OŠ Dob

 Močilnik–OŠ Dob Florida–OŠ Dob

Naslov:

Mobitel: E-naslov:

**Če bi kdo od odraslih v vaši družini želel sodelovati kot spremljevalec:**

Ime in priimek spremljevalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka spremljevalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proga, na kateri bi spremljal učence: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA staršev otrok, ki sodelujejo v akciji Pešbus.**

Kot starš bom upošteval pravila:

* **Otrok mora pravočasno prispeti na postajo Pešbusa. Pešbus ne čaka otrok, ki zamujajo.**
* **Starši so odgovorni za pot od doma do postaje Pešbusa. Če je potrebno, morajo starši otroka pospremiti do postaje.**
* **Če otrok zboli ali iz drugih razlogov ne gre s Pešbusom, starši o tem pravočasno obvestijo odgovornega spremljevalca.**
* **Če otrok ne želi iti v šolo s Pešbusom, je njegovo vedenje in prihod v šolo skrb staršev.**
* **Spremljevalec ne odgovarja za dejanja otrok, za to so v celoti odgovorni njihovi starši, ki poskrbijo tudi za morebitno nezgodno zavarovanje. Starši otroke zaupajo spremljevalcem, ki vodijo Pešbus, tako kot npr. pri udeležbi na rojstnodnevni zabavi sošolca.**

Kraj in datum: \_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_